EkBass/fiwiki-20250220-pages-articles huggingface dataset:
Ebba Grön

Ebba Grön oli ruotsalainen vuonna 1977 perustettu punk-yhtye. Se oli kotoisin Rågsvedistä Tukholman esikaupungista.__NOTOC__ Ebba Grönin jäseniä olivat Joakim Thåström (laulu, kitara), Gunnar Ljungstedt, (rummut, laulu) ja Lennart Eriksson, (basso). Myöhemmin yhtyeeseen liittyi Stry Terrarie -taiteilijanimeä käyttänyt kosketinsoittaja Anders Sjöholm Malmöstä. Suomessa Hilse-lehti haastatteli yhtyettä vuonna 1979. Yhtye esiintyi Suomessa Saapasjalkarock- festivaaleilla Pihtiputaalla vuonna 1982. Lavalle yhtyeen kanssa nousi M. A. Numminen, jota yhtyeen jäsenet kertoivat ihailevansa. Ebba Grön lopetti toimintansa vuonna 1983. Thåström ja Ljungstedt jatkoivat Rymdimperiet- kokoonpanossa, josta kehittyi sittemmin eräs Ruotsin suosituimmista yhtyeistä, Imperiet. Yhtyeestä tehtiin myös, elokuva Ebba the Movie, joka julkaistiin vuonna 1982. == Diskografia == === Albumit === * * * * * === Singlet === * ”Profit” / ”Ung och sänkt” (1978) * ”Tyst för fan” / ”Mona tumbas Slim Club” (1979) * ”Va’ ska du bli?” / ”Häng Gud!” (1979) * ”Staten & kapitalet” / ”Ung och kåt” (1980) * ”Scheisse” / ”Tyna bort” (1981) Luokka:Ruotsalaiset punkyhtyeet
Tuomo Lassila

Tuomo Ollinpoika Lassila (s. 1965 Helsinki, Suomi) on suomalainen muusikko. Hän valmistui Sibelius-Akatemian lyömäsoitinlinjalta vuonna 1997 ja soittaa nykyisin lyömäsoittimia Lohjan kaupunginorkesterissa. Nuoruudessaan Lassila on opiskellut myös huilunsoittoa Helsingin Konservatoriossa. Vuosina 1984–1995 Lassila soitti rumpuja Stratovarius-yhtyeessä, jonka yksi perustajajäsenistä hän oli. Alun perin hän toimi myös Stratovariuksen laulajana, kunnes Timo Tolkki liittyi yhtyeeseen. Hän levytti yhtyeen kanssa neljä albumia. Timo Tolkki erotti Lassilan ja kosketinsoittaja Antti Ikosen Stratovariuksesta vuonna 1995. Hänen mukaansa Lassila ja Ikonen eivät jaksaneet panostaa yhtyeeseen tarpeeksi ja käydä treeneissä niin usein kuin olisi ollut tarpeellista. Stratovariuksesta lähdettyään Lassila on levyttänyt myös Conquest- ja Tekniikan Ihmeet -yhtyeiden kanssa. Hän soitti myös Timo Tolkin sooloalbumilla Classical Variations and Themes ollessaan vielä Stratovariuksen jäsen. Vuodesta 2002 Lassila on soittanut Kiki ja Luonnonlapset -yhtyeessä. Lassila oli mukana rumpalina myös Tolkin sooloprojektissa Avalon – albumilla Angels Of The Apocalypse vuonna 2014. == Lähteet == == Aiheesta muualla == * Lohjan kaupunginorkesteri: Tuomo Lassila Luokka:Suomalaiset metallimusiikin rumpalit Luokka:Stratovariuksen jäsenet Luokka:Vuonna 1965 syntyneet Luokka:Elävät henkilöt
Ford Iosis

Ford Iosis on Fordin syksyllä 2005 Frankfurtin autonäyttelyssä esittelemä sedan-korinen konseptiauto. Auton erikoisuutena ovat hiilikuituiset lokinsiipiovet ja kamerat sivupeilien sijaan. Auton muodot antoivat vihjeitä seuraavan sukupolven Ford Mondeon ulkonäöstä. == Lähteet == == Aiheesta muualla == Iosis Luokka:Konseptiautot
Apatismi

Apatismi on filosofinen ajattelutapa, joka korostaa välipitämättömyyttä ja tunnottomuutta elämässä esiintyville kivuille ja vaivoille. Apatismin juuret ovat stoalaisessa filosofiassa ja etiikassa, joka korostaa erityisesti järkeä. Stoalaisen filosofian mukaan hyve oli samaa kuin tieto: hyve johtaa vapautumiseen järjettömistä intohimoista ja edelleen voidaan saavuttaa mielenrauha - apatistinen tila.Nordin 1999, 108 Erotuksena depressiasta eli tunne-elämän lamaantumisesta ja masentuneisuuden tilasta, apatismia pidetään tavoiteltavana tilana suhtautua elämään. Apatismin harjoittaja vapautuu (vapauttaa) itsensä intohimoista ja haluista. Apatismiin liittyy passiivinen tai neutraali suhtautuminen eri elämän ilmiöihin. Mm. Baruch Spinozan ajattelussa on viitteitä apatismistä. Descartes ei pitänyt apatismin saavuttamista mahdollisena.Nordin 1999, 241 ==Katso myös== *masennus ==Lähteet== * ===Viitteet=== Luokka:Filosofiset opit
Kazaa Lite

Kazaa Lite on KaZaAn lähdekoodiin perustuva P2P-ohjelma, joka on tarkoitettu tiedostojen lataukseen ja jakamiseen internetissä. Kazaa Lite on laiton ohjelma, sillä KaZaAn lähdekoodi ei ole vapaaseen käyttöön sallittu. Kazaa Lite muistuttaa KaZaAta, mutta sen tekijät väittävät poistaneensa siitä piilotetut vakoilu- ja mainosohjelmat. Tästä ei ole tarkkaa näyttöä. Alkuperäisen Kazaan kehittäjät Sharman Networksista lähettivät 11. elokuuta 2003 Googlelle kirjeen, jossa yhtiötä pyydettiin poistamaan hakukoneestaan kaikki linkitykset Kazaa Liteen. Joulukuussa 2003 Sharman Networks lähetti ohjelmaa jakavien sivustojen ylläpitäjille ohjelmiston poistamista vaativia kirjeitä, joissa heitä uhattiin oikeustoimilla. == Katso myös == * Vertaisverkko * Direct Connect (DC++) Luokka:Vertaisverkko-ohjelmistot
Yasukuni-jinja

Yasukuni-jinja (, ”kansakunnan rauhottamisen pyhäkkö”) on šintolainen pyhäkkö Chiyodan erillisalueella Tokiossa, Japanissa. Pyhäkkö on omistettu Japanin keisarin puolesta kuolleiden kameille. Pyhäkkö rakennettiin kesäkuussa 1869 nimellä Tōkyō Shōkonsha () Meiji-keisarin käskystä Boshin-sodan uhrien muistoksi. Se nimettiin uudelleen 1879, jolloin siitä tuli kansallinen pyhäkkö sodissa kuolleiden muistoksi. Nimi on lainaus kiinalaisesta klassikosta Zuo Zhuan, joka neuvoo: "rauhoita itse maa ()". Lokakuussa 2004 pyhäkön kamien luetteloon oli kirjattu 2 466 532 miestä ja naista, jotka antoivat elämänsä Japanin keisarin puolesta. Luetteloon kuuluu myös 1 068 toisen maailmansodan jälkeen sotarikoksista tuomittua, mukaan lukien neljätoista Tokion sotarikosoikeudenkäynnissä syytettyinä ollutta Japanin johtajaa. Tiettävästi rekisteriin on merkitty myös muita vastaavia rikollisia, etupäässä muinaisia poliittisia salamurhaajia, jotka olivat tehneet seppukun jäädessään kiinni rikoksestaan. Samoin kaikki kamikaze-hyökkäyksissä kuolleet japanilaiset on merkitty sinne. Šintolaisen näkökannan mukaan ihminen sovittaa kuollessaan eläessään tehdyt rikkeet ja rikokset. Siksi šintolaiset eivät näe ristiriitaa tuomittujen sotarikollisten sielujen kutsumisessa Yasukuniin.Rönnqvist (2006): s. 31 Japanilaisten poliitikkojen vierailut pyhätössä ovat usein herättäneet vastalauseita ulkomailla, pääasiassa Kiinassa sekä Etelä- ja Pohjois-Koreassa, joissa temppeli nähdään japanilaisen militarismin symbolina. Ulkopoliittisia ongelmia aiheuttivat erityisesti Japanin pääministeri Jun’ichirō Koizumin vuosittaiset vieraillut Yasukunilla 2000-luvun alkupuolella. Shōwa-keisari Hirohito ei käynyt paikalla enää vuoden 1978 jälkeen, jolloin sotarikolliset lisättiin sen luetteloihin. Tästä lähtien keisarit ovat epävirallisesti boikotoineet temppeliä, ja sitä ovat jatkaneet myös Hirohiton seuraajat Akihito ja Naruhito. Pyhäkössä on myös kiistanalainen ja revisionistinen sotamuseo Yūshūkan, jossa vierailee vuosittain noin 300 000 kävijää. ==Lähteet== * === Viitteet === == Aiheesta muualla == Luokka:Tokion rakennukset ja rakennelmat Luokka:Šintolaiset pyhäköt Luokka:Japani toisessa maailmansodassa
Korvameduusa

Korvameduusa (Aurelia aurita) on Pohjois-Atlantissa ja Itämeressä esiintyvä yleinen meduusalaji, ainoa Suomen vesillä säännöllisesti tavattava meduusa. Korvameduusa on peto, jonka pääasiallinen ravinnonlähde on eläinplankton. Ihmiselle korvameduusa on vaaraton. == Ulkomuoto ja aistit == Korvameduusan tunnistaa helposti sen uimakellossa olevista neljästä vaaleanpunaisesta renkaasta, jotka ovat meduusan sukurauhaset. Uimakello on läpikuultava, ja sen alapuolella suun ympärillä on neljä suuliuskaa, joissa on poltinsoluja. Itämeren korvameduusoiden halkaisija on yleensä 5–15 cm, mutta se voi kasvaa jopa 20-senttiseksi. Meduusojen rakenne on yksinkertainen, mutta ne kykenevät aistimaan valoa, painovoimaa, kosketusta, kemiallista hajua ohi uivista eliöistä (kemoreseptori), äänenpaineaaltoja, tärinää, hydrostaattista painetta ja suuntaa. Ne aistivat myös veden suola- ja happipitoisuutta ja voivat välttää niille epäsuotuisia oloja ja pysytellä parin metrin päässä rantakallioista. Korvameduusat näyttävät hakeutuvan kohti meren pintaa päivisin ja laskeutuvan öisin. == Levinneisyys == Aurelia-suvussa on keskenään hyvin samannäköisiä lajeja, ja niiden levinneisyyksien kartoittaminen on siksi vaikeaa. Ilmeisesti Aurelia aurita on levinneisyydeltään subarktisen Atlantin valtameren ja Euroopan pohjoisten merten laji,, kun taas Tyynenmeren koillisosassa esiintyy Aurelia labiata -laji. Korvameduusat voivat elää valtamerissä –6...+31 °C:n lämpötilassa. Optimaalinen lämpötila on 9–19 °C. Ne viihtyvät vähäsuolaisissa merissä, joissa esiintyy merivirtoja. == Lisääntyminen == Korvameduusat lisääntyvät suvullisesti kesällä. Niiden meduusavaihe yksineuvoinen, eli naaras- ja koirasmeduusat ovat erikseen. Naaras voi tuottaa jopa miljoona toukkaa, jotka ovat 0,1–0,6 mm kokoisia. Toukat kiinnittyvät merenpohjan kiviin ja niistä kehittyy polyyppeja, joista kuroutuu suvuttomasti uusia vapaasti uivia meduusayksilöitä. == Ekologia == Korvameduusat ovat osa meren makroplanktonia. == Korvameduusat ja ihminen == Korvameduusat voivat haitata kalankasvatusta. Kesällä 2010 korvameduusalautta tappoi kaupallisen lohikasvattamon kaloja Irlannin länsirannikolla. Korvameduusojen poltinsiimat vahingoittavat lohen kiduksia ja saavat aikaan kidusvaurioita vielä suoran kosketuksen loppumisen jälkeenkin. Toisaalta tutkimuksissa on Aurelia-meduusoita myös käytetty kalankasvatuksessa Stephanolepis cirrhifer -viilakalojen ravintona. Korvameduusoita on esillä monissa yleisöakvaarioissa, kuten Helsingin Sea Lifessä. Niitä voi myös hankkia lemmikiksi yksityiseen akvaarioon. Korvameduusan lähisukulaisia käytetään ruoanlaittoon Vietnamissa, salaatteihin tai keittoihin. == Lähteet == == Aiheesta muualla == * Jellyfish feature (2003) Aurelia-suvun lajien esiintymiskartta ja muuta tietoa. * Luokka:59.6 Selkärangattomat Luokka:Kiekkomeduusat
Hautajärvi (kylä)

Hautajärvi on Sallan kunnassa sijaitseva kylä. Kylä on Etelä-Sallan suurin, ja kunnassa oli asukkaita vuonna 2000 noin 270. Kylä sijaitsee Sallan kirkonkylästä noin 40 kilometriä etelään. Kylässä on Karhunkierroksen luontokeskusLuontoon.fi: Uudistettu Hautajärven luontotalo avattiin juhlavasti 30.6.2006 , parturi-kampaamo, rajaseutukirkko sekä kylätalo Seutula. Kylä sijaitsee Oulangan kansallispuiston rajalla, ja Suomen suosituimman vaellusreitin Karhunkierroksen aloituspiste on myös Hautajärvellä. Hautajärven koulu lakkautettiin vuonna 2014. Viimeisenä vuonna koulussa oli 15 oppilasta.http://tilastokeskus.fi/til/kjarj/2014/kjarj_2014_2015-02-12_fi.pdf Kievari Karhunkierros lopetti toimintansa kesäkuussa 2020. Hautajärven alueelta on tehty uraanilöydöksiä. Alueelta vuonna 2005 otettujen näytteiden uraanipitoisuudet olivat korkeimmillaan 1,8 % kaikkien näytteiden keskiarvon ollessa 0,2 %. Hautajärvelle on myös suunnitteilla PAN Parks Accomodationin ylläpitämä lomakylä ja leirintäalue. Lomakylälle varattu tila on luontotalon läheisyydessä, maa-alueen pinta-ala on 10 hehtaaria, ja vuodepaikkoja on alustavasti tulossa 250–300. Toistaiseksi PAN Parks -lomakylän tulo Hautajärvelle on jäissä, koska rahoittaja puuttuu.Luontoon.fi - Hautajärven luontotalon laajennus- ja muutoshanke käynnistyi Kylästä erkanevan Niitselyksentien varrella sijaitsee kymmenkunta asuintaloa ja entinen raja- asema. == Lähteet == == Aiheesta muualla == * Kylän kotisivut * Etelä-Sallan kehittämisyhdistys === Kirjallisuutta === * Tikkanen, Tuomo (toim.): 98995 : kylä napapiirillä. Hautajärven kylähistoriatoimikunta, 1986. ISBN 951-99779-6-1. Luokka:Sallan kylät Luokka:Suomen leirintäalueet
Kiss of Death (Motörheadin albumi)

__NOTOC__ Kiss of Death on Motörheadin 18. studioalbumi, joka julkaistiin 29. elokuuta 2006. Albumi seurasi vuonna 2004 ilmestynyttä Infernoa. Kiss of Deathin tuotti Cameron Webb, joka on tuottanut myös Motörheadin aikaisemman levyn. Yhtyeen uusi kappale ”Kingdom of the Worm” sai maailman ensiesityksensä 19. toukokuuta 2006 Lemmy Kilmisterin vierailun yhteydessä Jonesy’s Jukebox -nimisessä radio-ohjelmassa Indie 103.1 FM -radiokanavalla. Kiss of Death sai eri puolilla maailmaa hyvät arviot, ja Motörheadin asteikolla se on ollut myös myyntimenestys. Saksassa levy nousi listasijalle neljä, korkeammalle kuin mikään yhtyeen aiemmista levyistä. Suomessa albumi debytoi virallisen albumilistan sijalla 16, ja se pysyi listalla yhteensä kolme viikkoa. == Kappaleet == # # # # # # # # # # # # === Sanctuaryn painos === # * === SPV Limited Edition === # * == Arvostelut == * AllMusic: AllMusic review * Desibeli.net: Desibeli.net: Levyarvio * Metal Storm: 8.8/10Metal Storm review * PopMatters: PopMatters: Album review * Soundi: Soundi: Levyarvio == Lähteet == == Aiheesta muualla == * * Luokka:Motörheadin albumit Luokka:Vuoden 2006 albumit
Australiankuutiomeduusa

AustraliankuutiomeduusaDavid Burnie: Matka eläinten maailmaan (alk. The Concise Animal Encyclopedia, WSOY, 2004), meriampiainen tai ampiaismeduusa (Chironex fleckeri) on keskikokoinen kuutiomeduusalaji (Cubozoa). Se on hyvin myrkyllinen ja sen myrkky voi tappaa ihmisenkin muutamassa minuutissa, jos tämä sotkeutuu sen lonkeroihin. Australiankuutiomeduusoja elää Intian valtameressä ja Tyynessämeressä, erityisesti Australian pohjoisrannikolla. Niiden uimakellot voivat olla halkaisijaltaan jopa 30-senttisiä ja polttiaislonkerot jopa kolmen metrin pituisia. Ne ovat läpinäkyviä ja siksi niitä on hankala erottaa. == Lähteet == *PJ Fenner (2000) Chironex fleckeri - the North Australian box jellyfish www.marine-medic.com Luokka:Kuutiomeduusat
Bamiyanin maakunta

Bamiyan () on yksi Afganistanin 34 maakunnasta. Se sijaitsee maan keskiosassa. Vuonna 2020 maakunnassa arvioitiin olevan vajaat 500 000 asukasta. Hindukušin vuoristo kulkee maakunnan poikki. Maakunta on tunnettu kauniista luonnostaan. Maakunnan länsiosassa sijaitseva Band-e Amir -järvi on maan ensimmäinen kansallispuisto, perustettu vuonna 2009. Se on suosituin matkailukohde Bamiyanin buddhapatsaiden jälkeen. Buddhapatsaiden tuhoamisen jälkeenkin Bamiyanin laaksossa on nähtävänä kukkulan seinämiin koverrettuja luolamaisia asumuksia ja veistoksia. Laakson kulttuuriympäristö on Unescon maailmanperintöluettelon kohde vuodesta 2003. Väestöstä 67% on hazaroita, 16% tadžikkeja. Paštuja on vain 0,1 prosenttia. Uskonnoltaan tadžikit ovat sunneja, hazarat šiioja. Vuonna 2007 arvioitiin, että 24 % väestöstä oli lukutaitoisia. == Lähteet == == Aiheesta muualla == Luokka:Afganistanin maakunnat
Kukkula 60 (länsirintama)

Kukkula 60 oli länsirintamalla ensimmäisessä maailmansodassa eräs Britannian hyökkäyskohde Neuve Chapellen taistelussa. (Toinen kukkula 60 oli Gallipolissa). Saksalaiset valtasivat kukkulan 10. joulukuuta 1914 ranskalaisilta. Britit alkoivat pian kaivaa tunneleita kukkulan alle. Kello 19:00 17. huhtikuuta 1915, englantilaiset räjäyttivät 4 500 kiloa räjähteitä kuutena miinana, tuhoten suuren osan kukkulaa. Räjähdykset repivät saksalaisia sotilaita kappaleiksi ja tuhosivat juoksuhautoja. Britit valtasivat kukkulan vain 7 miehen tappioin. Saksalaiset valtasivat paikan vastahyökkäyksellä, britit valtasivat kukkulan uudestaan 18. huhtikuuta. Taistelu kukkulasta jatkui 22. huhtikuuta asti. 5. toukokuuta 1915 saksalaiset hyökkäsivät ja valtasivat kukkulan kaasun avulla. Yhdestä pataljoonasta jäi vain 2 upseeria ja 70 miestä. Saksalaiset eivät saaneet täällä aikaan suurta läpimurtoa parin pienen englantilaisen yksikön lujan vastarinnan ansiosta. Luokka:Ensimmäisen maailmansodan länsirintaman taistelut Luokka:Mäet ja kukkulat Luokka:Vuoden 1915 sotahistoria Luokka:Belgian sotahistoria Luokka:Yhdistyneen kuningaskunnan taistelut Luokka:Australian taistelut Luokka:Kanadan taistelut Luokka:Flanderi
Justin Chancellor

Justin Gunnar Walter Chancellor (syntynyt 19. marraskuuta 1971) on englantilainen muusikko. Hänet tunnetaan parhaiten yhdysvaltalaisen metalliyhtyeen Toolin basistina. ==Elämäkerta== Chancellorilla on norjalaisia sukujuuria. ==Ura== Chancellor liittyi Tooliin alkuperäisen basistin, Paul d'Amourin, jättäessä yhtyeen vuonna 1995 musiikillisten mielipide-erojen takia. Tosin aluksi Chancellor oli haluton liittymään, johtuen velvollisuudentunnostaan hänen aiemman, jo hajonneen Peach -yhtyeen jäseniä kohtaan. Lisäksi Chancellor pelkäsi koesoittoa, mutta lopulta tämän ystävä ylipuhui miehen koesoittoihin. Pian hän lensi Yhdysvaltoihin, ja sai paikan Toolin nykyisessä kokoonpanossa. ==Diskografia== ===Tool=== *Ænima (1996) *Salival (2000) *Lateralus (2001) *10,000 Days (2006) ===Peach=== * Flow with the Tide (1991) * Don't Make Me Your God (1992) * Disappear Here (1992) * Burn (1993) * Spasm (1994) * Giving Birth to a Stone (1994) Luokka:Englantilaiset basistit Luokka:Englantilaiset rockmuusikot Luokka:Vuonna 1971 syntyneet Luokka:Elävät henkilöt
Beetaglukaani

β-glukaani on liukoisiin kuituihin kuuluva pitkäketjuinen hiilihydraatti, joka koostuu glukoosimolekyyleistä. β-glukaania saa muun muassa kaurasta ja ohrasta, jossa sitä on noin 3–5 prosenttia. Myös sienieliöt kuten hiiva, shiitake ja monet muut ruokasienet sisältävät β-glukaania. == Vaikutukset elimistössä == Suolistoon päätynyt beetaglukaani muodostaa veden kanssa geelin. Kaurasta valmistettujen elintarvikkeiden sisältämän beetaglukaanin uuttumisaste vaihtelee välillä 20−100 %. Kauran beetaglukaani hidastaa tutkija Reeta Kivelän mukaan glukoosin imeytymistä ehkäisten verensokerin heilahtelujaKauneusjaterveys.fi. Vuonna 2024 julkaistussa suomalaistutkimuksessa saatiin kuitenkin tulokseksi, että kaura nostaa veren glukoosipitoisuutta yhtä paljon kuin valkoinen riisiKauran vaikutus koettuun kylläisyyteen ja fysiologisiin vasteisiin. https://erepo.uef.fi/bitstream/handle/123456789/31763/urn_nbn_fi_uef-20240384.pdf?sequence=1&isAllowed;=y. Suolistobakteerit fermentoivat beetaglukaania ravinnokseen tuottaen lyhytketjuisia rasvahappoja ja asetaattia sekä butyraattiaConcentrated oat β-glucan, a fermentable fiber, lowers serum cholesterol in hypercholesterolemic adults in a randomized controlled trial. https://nutritionj.biomedcentral.com/counter/pdf/10.1186/1475-2891-6-6.pdf. === Kolesterolin aleneminen === Beetaglukaani alentaa veren LDL- kolesteroliarvoja muodostamalla suolistossa veden kanssa geelin, joka estää kolesterolia imeytymästä elimistöönPidapaussi.fi. Beetaglukaanin muodostama geeli sitoo itseensä ohutsuolessa sappihappoja ja vie niitä pois elimistöstä. Sappihappojen yksi rakennusaine on kolesteroli. Maksa käyttää elimistössä jo olevaa kolesterolia uusien sappihappojen tekemiseen poistuneiden tilalle. Näin veren kolesterolipitoisuus alenee. Euroopan elintarvikeviranomainen EFSA on antanut β-glukaanille puoltavan lausunnon elintarvikkeena, joka auttaa alentamaan veren kolesteroliarvoja koskien sekä kaurasta että ohrasta saatavaa β-glukaania. Terveysvaikutus saadaan, kun päivittäin nautitaan vähintään 3 g β-glukaania. Tuotteessa on oltava vähintään 1 g β-glukaania / annos, jotta terveysväittämää voisi käyttää. LDL-kolesteroli alenee keskimäärin 3–5 prosenttia, mutta jos lähtötaso on korkea, se voi alentua jopa 10 prosenttiaQueenan et al. 2007. == Lähteet == == Aiheesta muualla == *Fineli: Vesiliukoisten polysakkaridien (mm. β-glukaani) lähteet ruoka-aineissa Luokka:Hiilihydraatit Luokka:Seulonnan keskeiset artikkelit
The Story of Ricky

The Story of Ricky eli Riki-Oh on alun perin manga-sarjakuva, josta myöhemmin tehtiin animaatio ja näytelty elokuva. Rickyn hahmon loivat Masahiko Takajo ja Saruwatari Tetsuya. Ricky on nuori mies, joka on oppinut Qigong -nimisen taistelulajin Tšiang Kai-šekin henkivartijalla. Hänellä on äärimmäiset voimat ja hän kykenee murskaamaan ihmisiä ja esineitä. Tarinat kertovat Rickyn elämästä tulevaisuuden huippuvartioidussa yksityisessä vankilassa, jonne hän on joutunut kostettuaan yakuza-mafialle tyttöystävänsä kuoleman. ==Manga- sarjakuva== Manga-sarjakuvaa julkaistiin Business Jump -nimisessä lehdessä kaikkiaan 12 tarinaa vuosina 1988–1990. ==Animaatio== Japanissa valmistettiin vuonna 1990 kaksi suoraan videolevitykseen mennyttä Ricky-elokuvaa: Riki-oh: The Wall of Hell ja Riki-oh: Child of Destruction. Ensimmäinen elokuva kertoo alkupään manga-tuotannon tapahtumia ja toisessa Ricky etsii veljeään, joka on joutunut pahan kultin seuraajaksi. ==Elokuva== Vuonna 1991 tehtiin Hongkongissa Rickyn vankila-ajasta elokuva, jossa esiintyvät oikeat näyttelijät. Elokuvan ohjasi Ngai Kai Lam ja Rickyn roolia esittää Siu-Wong Fan. Vuonna 1993 elokuvaa esitettiin teattereissa myös Yhdysvalloissa. Elokuva on äärimmäisen väkivaltainen ja taistelukohtaukset noudattavat ns. splatter- tyyliä. ==Aiheesta muualla== * * http://bj.shueisha.co.jp/contents/comic/sp/rikiou/ * http://www.anzu.sakura.ne.jp/~phantom/c_tex/riki_oh/rikioh.htm * Englanniksi käännettyjä sarjakuvia Luokka:Mangasarjat Luokka:Seinen Luokka:Anime-elokuvat Luokka:Suoraan videolle julkaistut elokuvat Luokka:1980-luvun anime ja manga Luokka:Toiminta-anime ja -manga Luokka:Draama-anime ja -manga
Albertinjärvi

Albertinjärvi on Afrikan seitsemänneksi suurin järvi. Se on pinta-alaltaan 5 600 neliökilometriä, keskimäärin 35 kilometriä leveä ja 160 kilometriä pitkä. Sen syvin kohta on 60 metriä. Järvi sijaitsee Ugandan ja Kongon demokraattisen tasavallan rajalla. Se on Itä-Afrikan hautavajoaman pohjalla olevan järviketjun pohjoisin järvi ja osa Niilin vesistöä. Järven nimesi sen ensimmäisenä eurooppalaisena vuonna 1864 nähnyt Samuel Baker kuningatar Viktorian prinssipuolison, prinssi Albertin mukaan. Sen nimi oli Zairessa vuodesta 1973 lähtien Mobutu Sese Sekon järvi () presidentti Mobutu Sese Sekon mukaan. Nimi jäi pois käytöstä, kun Mobutu vuonna 1997 syrjäytettiin. == Lähteet == == Aiheesta muualla == Albert Albert Luokka:Niilin vesistö Luokka:Kongon demokraattisen tasavallan ja Ugandan raja Luokka:Seulonnan keskeiset artikkelit
Artois’n taistelu

Artoisin taistelu [] voi tarkoittaa kolmea ensimmäisen maailmansodan länsirintamalla Ranskassa Artois’n alueella käytyä taistelua: * Artoisin ensimmäinen taistelu käytiin 27. syyskuuta – 10. lokakuuta 1914 oli osa ”kilpajuoksua Atlantille” * Artoisin toinen taistelu eli ranskalaisten hyökkäys Vimyn harjanteelle käytiin 9. – 15. maaliskuuta 1915 * Artoisin kolmas taistelu käytiin 25. syyskuuta – 15. lokakuuta 1915. == Lähteet ==
Meerlo-Wanssum

Meerlo-Wanssum on Alankomaiden entinen kunta Limburgin provinssissa. Sen pinta-ala oli 39,4 km², josta vesistöjä on 0,96 km². 1. tammikuuta 2007 kaupungissa oli asukkaita 7 663 ja väestötiheys oli 199 as./km². Meerlo- Wanssum perustettiin vuonna 1969 kun kaupungit Meerlo ja Wanssum yhdistyivät. Kunta lakkautettiin vuonna 2010 ja sen alue jaettiin Venrayn ja Horst aan de Maasin kesken. == Asutuskeskukset == *Blitterswijck *Geijsteren *Meerlo *Swolgen *Tienray *Wanssum ==Aiheesta muualla== *Meerlo-Wanssumin viralliset sivut Luokka:Alankomaiden entiset kunnat
Purjehtijamaneetti

Purjehtijamaneetti (Velella velella) on polyyppieläimiin (Hydrozoa) kuuluva maailman lämpimien merialueiden ulapoilla kelluva selkärangaton eläin. Ajoittain purjehtijamaneetteja ajautuu suurin määrin hiekkarannoille, muun muassa Länsi-Euroopassa. Rakenteellisesti purjehtijamaneetit ovat polyyppiyhdyskuntia. Niiden keskeinen näkyvä osa on kuitenkin syvän sininen, kiekkomainen soikea kelluke. Kiekosta nousee sen vinon halkaisijan suuntainen, puoliympyränmuotoinen jäykkä kalvomainen ”purje” (velum). Osa yksilöistä on vasen-, osa oikeapurjeisia, joten tuuli kuljettaa niitä ulapalla eri suuntiin. Kellukekiekon halkaisija on enimmillään 10 cm, yleensä jonkin verran vähemmän. Muiden polttiaiseläinten tapaan purjehtijamaneetit ovat petoja; ne pyytävät kiekosta roikkuvilla lyhyillä pyyntilonkeroillaan planktoneläimiä ja jopa pieniä kaloja. Kiekon alapuolella on keskellä sijaitsevan ravinnonottopolyypin (gastrotsooidi) ympärillä lisääntymiseen erikoistuneita polyyppeja (gonotsooidit). Sukupuolet ovat erilliset. == Lähteet == * By-the-wind-sailor - Velella velella MarLIN - The Marine Life Information Network. Luokka:Polyyppieläimet
Artois

Artois [] on historiallinen maakunta Ranskan pohjoisosassa.Artois Encyclopedia Britannica Sen tärkeimpiä kaupunkeja ovat Arras, Calais, Boulogne-sur-Mer, Saint-Omer, Lens ja Béthune. Artois’n alue teollistui nopeasti 1800-luvun jälkipuolella, kun sieltä löytyi suuria kivihiilivaroja. Ensimmäisessä maailmansodassa siellä käytiin useita Artois’n taisteluiksi kutsuttuja verisiä taisteluita. == Lähteet == == Aiheesta muualla == Luokka:Ranskan entiset provinssit
Lumina Polaris

Lumina Polaris (latinaa, ) on oululainen vuonna 2000 perustettu rock- ja metal-yhtye. Yhtye voitti SM-Gospel-kilpailun vuonna 2005. Vuonna 2006 yhtye julkaisi esikoisalbuminsa Imperiumi. Toinen albumi Vastaisku julkaistiin huhtikuussa 2009. Viikolla 17 albumi meni Suomen virallisella listalla sijalle 23. Single Uusi ihminen on käynyt Radio Rockin latauslistalla parhaimmillaan sijalla 6.Jäähyväiset Vappugospelille ==Historia== Lumina Polaris perustettiin syksyllä 2000. Alkuperäiskokoonpanoon kuuluivat Markus Vainionpää (kitara), Antero Tossavainen (basso), Veli-Matti Väisänen (laulu), Matti Hannula (rummut) sekä Timo Kataja (kitara). Vuonna 2002 yhtye äänitti ensimmäisen demonsa Tummia sointuja. Vuonna 2003 kokoonpanossa tapahtui muutoksia, kun Hannula jätti Lumina Polariksen ja Kalle Hautamäki tuli hänen tilalleen. Pian tämän jälkeen Lumina Polaris äänitti Veren merkki -singlen. Yhtye konsertoi säännöllisesti reilut toistakymmentä kertaa vuodessa. Ristinolla-yhtyeessä vaikuttava Timo Peltokangas alkoi vakituisesti tehdä yhteistyötä Lumina Polariksen kanssa tuottajana syksystä 2004 alkaen. Yhteistyössä he hioivat Lumina Polariksen musiikkityyliä ja imagoa. Yhtyeen musiikkityyliksi muodostui nykyaikainen, rock-vaikutteinen metalli, joka on tuotettu pop-rakentein. Vuonna 2005 yhtye osallistui SM-Gospel-kilpailuun, jossa se sijoittui ensimmäiseksi. Samana vuonna se meni studioon äänittämään uusia kappaleita. Loppuvuodesta 2005 äänitetystä materiaalista julkaistiin Autiomaahan-single, jota seurasi 1. huhtikuuta 2006 julkaistu konseptialbumi Imperiumi. Yhtye kertoi kotisivuillaan tammikuussa 2008, että laulaja Veli- Matti Väisänen on lähtenyt yhtyeestä. Uudeksi laulajaksi julkistettiin helmikuun lopussa Oula Siipola. Hänen äänialansa on hieman korkeampi kuin Väisäsen. Yhtyeen toinen albumi Vastaisku julkaistiin Maanalaisen levykaupan kautta 18. huhtikuuta 2009 Immortal Metal Fest -tapahtumassa. 4. maaliskuuta 2009 Lumina Polaris julkaisi albumilta singlen "Uusi ihminen", josta kuvattiin musiikkivideo. Maaliskuussa 2011 laulaja Oula Siipola ja kitaristi Markus Vainionpää ilmoittivat jättävänsä yhtyeen ja Lumina Polaris jäi määrittelemättömän pituiselle tauolle. == Diskografia == === Albumit === * * === Singlet === * * * === Demot === * ==Jäsenet== ===Nykyiset=== * Timo Kataja - kitara * Kalle Hautamäki - rummut ===Entiset=== * Antero Tossavainen - basso (2000-2011) * Timo Peltokangas - kitara, taustalaulu (2004-2010) * Markus Vainionpää - kitara, taustalaulu (2000-2011) * Oula Siipola - laulu (2008-2011) *Veli-Matti Väisänen - laulu (2000 – 2008) *Matti Hannula - rummut (2000 – 2003) ==Lähteet== ==Aiheesta muualla== * Yhtyeen virallinen kotisivu * Imperiumi-albumin arvostelu Imperiumi.netissä Luokka:Suomalaiset kristilliset metalliyhtyeet
Yserin taistelu

Yserin taistelu on ensimmäisen maailmansodan taistelu Belgiassa 16. – 31. lokakuuta 1914. Taistelu päätti rintamalinjan leviämisen, kilpajuoksun Atlantille. Ympärysvallat voittivat, koska saivat turvattua Ranskan rannikon. Saksa pyrki valtaamaan satamakaupungit Calais’n, Boulognen ja Dunkerquen, joiden kautta britit laskivat joukkoja Ranskan maaperälle. Kun ammuspulasta kärsivä Belgian armeija kului taistelussa, Ranska täydensi sitä omilla joukoillaan. Diksmuideen hyökättiin 16. lokakuuta, mutta saksalaiset ajettiin pois. 18. lokakuuta saksalaiset hyökkäsivät uudestaan, ja Diksmuidea pommitettiin rajusti. 23. lokakuuta viimeinen Yserin yli vievä silta hajosi. Läntiset puolustajat tulvittivat Diksmuide–Nieuwpoort-rautatien ja pysäyttivät tällä tavoin saksalaisten etenemisen Nieuwpoort–Yser-linjalle. Belgialaisia kuoli ja haavoittui 20 000\. Luokka:Ensimmäisen maailmansodan länsirintaman taistelut Luokka:Vuoden 1914 sotahistoria Luokka:Belgian sotahistoria Luokka:Ranskan taistelut Luokka:Flanderi
Gera

Gera on kaupunki Thüringenin osavaltiossa Saksassa. Kaupungissa asui 91 368 ihmistä vuonna 2021. == Historia == Geran kaupunki perustettiin vuonna 995 ja vuodesta 1920 lähtien se on ollut osa Thüringenin osavaltiota. Kaupunkia on jälleenrakennettu uudestaan useita kertoja, sillä tulipalot ovat tuhonneet kaupungin suurilta osin vuosina 1636, 1686 ja 1780. Toisessa maailmansodassa vuonna 1945 ilmapommitusten aikana kaupungista tuhoutui suuria alueita. Ennen Saksan jälleenyhdistymistä vuonna 1990 Gera oli osa Saksan demokraattista tasavaltaa eli Itä-Saksaa. == Ystävyyskaupungit == *Saint-Denis, Ranska *Sliven, Bulgaria *Plzeň, Tšekki *Kuopio, Suomi *Timișoara, Romania *Arnhem, Alankomaat *Rostov, Venäjä *Fort Wayne, Yhdysvallat *Skierniewice, Puola *Pihkova, Venäjä *Nürnberg, Saksa *Goražde, Bosnia ja Hertsegovina ==Tunnettuja geralaisia== *Thilo Sarrazin, saksalainen taloustieteilijä == Lähteet == == Aiheesta muualla == * Kaupungin verkkosivusto Luokka:Thüringenin kunnat Luokka:Saksan kaupungit
Mandariini (täsmennyssivu)

Mandariini voi tarkoittaa ainakin seuraavia: * mandariini (Citrus reticulata), sitruspuu ja sen hedelmä * mandariini, keisarillisen Kiinan virkamies * Mandariini, Marvel-kustantamon luoma superrikollinen * mandariinikiina, puhutuin siniittinen kieli * mandariinikala, riutta-akvaarion suosikki * Mandariinit (Les Mandarins), Simone de Beauvoirin romaani vuodelta 1954 * Mandariinit (Mandariinid), virolais-georgialainen elokuva vuodelta 2013.
Anatoli Aleksandrov

Anatoli Petrovitš Aleksandrov (; 13. helmikuuta (J: 31. tammikuuta) 1903 Taraštša – 3. helmikuuta 1994 Moskova) oli Ukrainassa syntynyt neuvostoliittolainen fyysikko. Hän tutki 1930-luvulla polymeerifysiikkaa, mm. synteettisten polymeerien mekaanisia ja sähköisiä ominaisuuksia. Toisen maailmansodan aikana hän tutki laivaston tarpeisiin laivojen suojaamista magneettisilta miinoilta. Sen jälkeen hän siirtyi ydinvoiman tutkimukseen, ja oli johtamassa projektia jossa kehitettiin Tšernobyl-tyyppinen vesijäähdytteinen grafiittihidasteinen ydinreaktori RBMK. Hän oli mukana kehittämässä niin ydinaseita kuin ydinvoimaloitakin, ja muun muassa ydinkäyttöisiä sukellusveneitä. Aleksandrov oli Neuvostoliiton tiedeakatemian johtaja vuosina 1959–1984. == Lähteet == * Kurchatov-instituutti Aleksandrov Luokka:Sosialistisen työn sankarit Aleksandrov Aleksandrov
Hughes Helicopters

Hughes Helicopters oli merkittävä sotilashelikopterien valmistaja ja on nykyään osa Boeing-yhtiötä. Yhtiön taival alkoi Hughes Aircraft-yhtiön yksikkönä 1947 kun helikopterivalmistaja Kellett myi viimeisimmän mallinsa, H-17 Sky Crane-kopterin, Hughesille tuotantoon. Vuonna 1955 tästä yksiköstä tuli Toolco Aircraft Division. Toukokuussa 1965 yhtiö voitti sopimuksen uudesta valvontahelikopterista Yhdysvaltain maavoimille ja se alkoi valmistaa OH-6 Cayuse -helikopteria, joka on säilynyt tuotannossa tähän päivään asti eri nimillä. Vuonna 1972 Yhdysvaltain maavoimat teki tarjouspyynnön uudesta taisteluhelikopterista (Advanced Attack Helicopter, AAH). Viiden valmistajan joukosta Hughes Aircraftin Toolco Aircraft Division ja Bell valittiin loppukilpailuun, jossa Hughesin Model 77/YAH-64 voitti Bellin YAH-63:n. Ensimmäinen prototyyppi ilmestyi 1977, mutta tuotantosopimus allekirjoitettiin vasta 1982. Ensimmäinen tuotantolinjalta valmistunut AH-64 Apache -helikopteri näki päivänvalon vuonna 1983 Hughesin tehtaalla Mesassa, Arizonassa. Samana vuonna yksikkö erotettiin omaksi Hughes Helicopters-yhtiöksi ja 1984 McDonnell Douglas osti yhtiön 470 miljoonalla Yhdysvaltain dollarilla. Yhtiö nimettiin kaupan jälkeen uudelleen McDonnell Douglas Helicopters'iksi ja myöhemmin 1996 yhtiö sai nimekseen Boeing Helicopters kun McDonnell Douglas ja Boeing yhdistyivät ja on nyt osa Boeing Integrated Defense Systems'iä. == Lähteet == Luokka:Boeing Luokka:Hughes
Vimyn harjanteen taistelu

Vimyn harjanteen taistelu käytiin 9.–12. huhtikuuta 1917 länsirintamalla ensimmäisessä maailmansodassa Ranskassa. Se kuului Arrasin taistelun avausoperaatioihin vuonna 1917. Taistelussa kanadalaiset joukot valtasivat vahvasti puolustetun kukkulan 145 () eli Vimyn harjanteen. == Taistelu == Saksalaisten puolustus Vimyn harjanteella käsitti tunneleita, juoksuhautoja, piikkilankaa, tykistöä ja konekivääripesäkkeitä. Harjanteelta, joka ulottui Vimyn ja Farbusin länsipuolelta Givenchy-en-Gohelleen, voitiin helposti hallita ympäröivää maastoa tykistön avulla. Ranskalaiset ja britit olivat yrittäneet ennen kanadalaisia vallata kukkulan valtavin tappioin. Ranskalaiset olivat 1915 menettäneet Vimyn harjanteella 150 000 sotilasta kuolleina ja haavoittuneina. Operaatio annettiin melko kokemattomille, mutta aikaisemmin onnistuneille kanadalaisille. Kaikki kanadalaisten neljä divisioonaa taistelivat ensimmäistä kertaa yhdessä. Kanadan joukkojen komentaja suunnitteli kuukausia hyökkäystään yrittäen ottaa oppia brittien ja ranskalaisten virheistä. Kukkulasta rakennettiin linjojen taakse jäljitelmä, jolla harjoiteltiin hyökkäystä. Jokaiselle joukkueelle annettiin erikoistehtävä eikä epämääräistä, yleistä hyökkäyskäskyä. Aiottiin käyttää myös vanhaa tekniikkaa, muun muassa räjäyttää Saksan linjojen alle kaivettuja tunneleita. == Hyökkäys== 2\. huhtikuuta 1917 kanadalaiset alkoivat tulittaa kukkulaa 145 tykeillä ankarammin kuin koskaan aikaisemmin. Noin viikon aikana kukkulalle satoi miljoona kranaattia. Saksalaiset kutsuivat tätä viikkoa ”kärsimysten viikoksi”. Hyökkäyksen ääni kuultiin Lontoossa asti. 2. huhtikuuta jalkaväki alkoi edetä siirtyvän tulikuvun suojassa. Tykistö tulitti tarkan suunnitelman mukaan juuri etenevän jalkaväen eteen. Sommen taistelussa tämä oli epäonnistunut, mutta kanadalaisilta se sujui. Kanadalaiset pyrkivät myös vaientamaan heitä tulittavan vastustajan tykistön yrittämällä paikantaa sen ja tulittamalla takaisin. Tätä ei ollut aiemmin kokeiltu. Tämä vaiensi Saksan tykistön, ja suojasi etenevää jalkaväkeä. Alle kahdessa tunnissa kanadalaiset olivat edenneet tavoitteisiinsa. Kanadan 4. divisioona jäi konekivääriansaan juuri kukkulan huipulla ja sen 87. pataljoona kärsi 50 prosentin tappiot. 12. huhtikuuta kanadalaiset hallitsivat kukkulaa 145. Brittien ja kanadalaisten samanaikaiset hyökkäykset Vimyn harjanteesta etelään olivat tuloksettomia. Kanadalaisten suorittama kukkulan 145 valtaus oli taktinen voitto, mutta sillä ei ollut suuren mittakaavan merkitystä sodassa. Se oli silti ensimmäinen voitto ympärysvalloille melkein vuoteen ja masensi saksalaisia, jotka pitivät tätä harjannetta eräänä vahvimmista linnakkeistaan länsirintamalla. 30 000:sta kanadalaisesta ja britistä 3 598 kuoli ja 7 104 haavoittui. Saksalaisten tappiot olivat 20 000 kuollutta ja haavoittunutta sekä 4 000 sotavankia. Englantilaiset pitivät Vimyn harjanteen silloinkin, kun saksalaiset onnistuivat käynnistämään suuren rintamaa siirtäneen hyökkäyksen. Luokka:Ensimmäisen maailmansodan länsirintaman taistelut Luokka:Vuoden 1917 sotahistoria Luokka:Yhdistyneen kuningaskunnan taistelut Luokka:Kanadan taistelut Luokka:Pas-de-Calais
Valokuvakeskus

Valokuvakeskukset ovat yhdistyksiä, jotka työskentelevät valokuvan, erityisesti valokuvataiteen näkyvyyden puolesta. Ne eroavat kameraseuroista siinä, että kameraseurat pyrkivät kehittämään oman jäsenistönsä toimintaa kun taas valokuvakeskusten kohderyhmänä on niin sanottu suuri yleisö. Tyypillisesti valokuvakeskuksien toiminta ei rajoitu yhteen kaupunkiin tai kuntaan, vaan niillä on oma toimialue. Toimialueet noudattelevat suurpiirteisesti entistä läänijakoa. Opetusministeriön alainen Valtion valokuvataidetoimikunta jakaa erityistä valokuvakeskustukea valokuvakeskusten toimintaa varten. Suomessa toimii tällä hetkellä kymmenen itsensä valokuvakeskukseksi laskevaa yhdistystä: * Fotocentrum Raseborg Valokuvakeskus r.f. (kotipaikka Karjaa, toimialue Uusimaa ja Itä-Uusimaa) * Kaakkois-Suomen Valokuvakeskus ry (kotipaikka Lappeenranta, toimialue Etelä-Karjala ja Kymenlaakso) * Luovan valokuvauksen keskus ry (kotipaikka Jyväskylä, toimialue Keski-Suomi) * Mikkelin valokuvataide r.y. (kotipaikka Mikkeli, toimialue Etelä-Savo) * Pohjanmaan Valokuvakeskus Lakeus ry (kotipaikka Lapua, toimialue Etelä- ja Keski-Pohjanmaa, sekä (ruotsinkielinen) Pohjanmaa) * Pohjoinen valokuvakeskus - Nordliga fotocentret ry (kotipaikka Oulu, toimialue Pohjois- Pohjanmaa ja Lappi) * Valokuvakeskus Nykyaika ry (kotipaikka Tampere, toimialue Pirkanmaa) * Valokuvakeskus Peri ry (kotipaikka Turku, toimialue Varsinais-Suomi) * Victor Barsokevitsch -Seura ry (kotipaikka Kuopio, toimialue Pohjois-Savo) Suomen valokuvakeskukset , Valokuvakeskus. Viitattu 27.7.2008. Lisäksi mukaan lasketaan usein Helsingissä toimiva valokuvagalleria Hippolyte, jota ylläpitää Valokuvataiteilijoiden liitto ry. == Lähteet == == Aiheesta muualla == * Suomalaiset valokuvakeskukset * Valokuvagalleria Hippolyte Luokka:Valokuvataide * Luokka:Suomalaiset valokuva-alan järjestöt
Leslie Mann

Leslie Mann (s. 26. maaliskuuta 1972 San Francisco, Kalifornia) on yhdys­valtalainen näyttelijä. Mannilla on suomalaisia suku­juuria. Hänen iso­äitinsä Sadie Viola Heljä Räsänen syntyi suomalaisille maahan­muuttajille. Sadie Räsäsen isä oli syntynyt Tuusniemellä Pohjois-Savossa ja äiti oli kotoisin Kauhajoelta Etelä-Pohjanmaalta. == Yksityiselämä == Mann on naimisissa käsikirjoittaja ja ohjaaja Judd Apatowin kanssa. Paris­kunnan lapset Maude Apatow ja Iris Apatow ovat myös näyttelijöitä. == Filmografia == Elokuvat Elokuvat Elokuvat Vuosi Nimi Rooli 1995 Sähköputkimies Robin 1996 Se ainoa oikea 1997 Viidakon Ykä Ursula Stan­hope 1999 Big Daddy 2002 Harvardin varkaat 2005 40 v. ja neitsyt 2007 Drillbit Taylor 2007 Paksuna Debbie 2009 17 Again Scarlett O'Donnell aikuisena 2009 Funny People 2009 I Love You Phillip Morris 2011 The Change-Up Jamie Lock­wood 2011 Rio Linda 2013 The Bling Ring 2014 Rio 2 Linda 2014 Herra Peabody & Sherman Patty Peterson 2014 Se toinen nainen Kate King 2015 Loma Audrey Crandall 2016 How to Be Single Meg 2019 Motherless Brooklyn == Lähteet == == Aiheesta muualla == Luokka:Yhdysvaltalaiset näyttelijät Luokka:Vuonna 1972 syntyneet Luokka:Elävät henkilöt Luokka:Amerikansuomalaiset henkilöt
Hepomerivuokko

Hepomerivuokko (Actinia equina) on Koillis-Atlantin ja Välimeren rantavedessä ja erityisesti vuorovesivyöhykkeessä yleinen merivuokkolaji. pienoiskuva|left|300px ==Ruumiinrakenne== Hepomerivuokko koostuu muiden merivuokkojen tavoin kahdesta solukerroksesta: ulommasta ektodermistä ja sisemmästä endodermistä, joiden välissä on solutonta hyytelömäistä massaa. Hepomerivuokon pohjaan kiinnittyvän tyven halkaisija voi olla 5 cm ja korkeus 7 cm. Vuokon suulevyä ympäröivät lonkerot ovat kuudessa kehässä, ja niitä voi olla 192. Jokaisessa lonkerossa on pieniä polttiaissoluja. Lonkerot toimivat myös kiduksina ottaen vedestä eläimen tarvitseman hapen. Lonkerokehän tyvellä on 24 läpinäkyvää, känsämäistä myrkkyrauhasta. Suuaukko sijaitsee suulevyn keskellä ja aukeaa sisäänpäin. Se toimittaa myös peräaukon virkaa. Eläimen keskellä suun jatkeena on ontelovatsa, joka erittää ruoansulatusnesteitä. Hepomerivuokko voi olla väriltään punainen, ruskea, vihreä tai oranssi. Syytä värivaihteluun ei tunneta, mutta vihreä näyttäisi olevan vallitseva syvällä, kun taas punainen on vesirajassa enemmistönä. ==Ravinto== Hepomerivuokon ravinnonotto tapahtuu yksinkertaisesti: kalliopohjaan kiinnittyneenä se odottaa, että ravinto kulkeutuu sen pyyntilokeroiden ulottuville. Kun kala tai muu pikkueläin koskettaa lonkeroa, se tulee samalla koskettaneeksi pientä rihmaa, joka laukaisee polttiaissolun. Sitten terävä kärki läpäisee ihon ja ruiskuttaa voimakasta myrkkyä. Saalis halvaantuu nopeasti ja ennen kuin lonkerot vetävät sen suuhun, hepomerivuokko varmistaa makuaistisoluilla saaliin syöntikelpoisuuden. Hepomerivuokon sisäänpäin aukeava suu sulkeutuu, kun saalis on nielty, jolloin ruoansulatusnesteet aloittavat välittömästi toimintansa. Kun kaikki ruoaksi kelpaava on liuennut, hepomerivuokko sylkäisee sulamattomat osat pois ja alkaa vartioida seuraavaa uhria. ==Lisääntyminen== Hepomerivuokko on yksineuvoinen. Sen vallitsevana lisääntymiskeinona on suvullinen lisääntyminen. Sen yksityiskohtia ei lajilla tunneta, mutta luultavasti koiraan veteen vapauttamat siittiöt kulkeutuvat naaraan ruumiinonteloon, jossa ne hedelmöittävät munasolut. Ne kehittyvät naaraan sisällä vapaana uiviksi pikkutoukiksi. Ollessaan emonsa mahassa toukat ovat jollakin tavalla immuuneja sen vahvoille ruoansulatusnesteille. Lopulta emo vapauttaa toukat veteen, jossa ne ajelehtivat virtausten mukana kunnes kiinnittyvät aikanaan pohjaan. == Lähteet == Luokka:Merivuokot
Denuntiaatio

Denuntiaatiolla eli siirtoilmoituksella tarkoitetaan oikeustieteessä ilmoitusta, jolla irtaimen esineen tai arvopaperin hallinta siirretään luovutuksensaajalle luovuttajan velkojia sitovasti. Denuntiaatio voi olla vapaamuotoinen. Denuntiaatio on yksi julkivarmistuskeinoista. Erityisesti denuntiaatiota käytetään esineoikeudessa siirrettäessä tavallisia velkakirjoja. Juoksevien velkakirjojen tapauksessa vastaavaa tarkoitusta palvelee traditio eli hallinnan luovutus. Luokka:Esineoikeus
Neuve Chapellen taistelu

Neuve Chapellen taistelu on ensimmäisen maailmansodan länsirintamalla käyty taistelu 10.–13. maaliskuuta 1915. Brittien aloittama hyökkäys johti saksalaisten rintaman murtumiseen, mutta murtumista ei kyetty käyttämään hyväksi. == Taistelu == Tämän Artois’n alueella Ranskassa käydyn taistelun suunnittelussa käytettiin ensi kertaa ilmakuvia. Hyökkäys eteni aluksi hyvin huonosta säästä riippumatta. Britannian kuninkaalliset ilmavoimat varmisti ilmaherruuden ja pommitti muun muassa saksalaisten huoltoreittejä. Hyökkäävät brittien huoltolinjat kuitenkin hajaantuivat, sillä viestitys linjoilta komentajille ei toiminut, mikä oli tyypillistä ensimmäisessä maailmansodassa. 12\. maaliskuuta Saksa teki vastahyökkäyksen ja onnistui pysäyttämään hyökkäyksen. 13. maaliskuuta britit pysäyttivät hyökkäyksensä, sillä eivät voineet saksalaisten takia enää edetä. Taisteluun osallistui 40 000 brittiä. Brittien tappiot olivat 11 200 miestä, saksalaisilla saman verran. Britit etenivät taistelussa kaksi kilometriä. == Aiheesta muualla == *World War I Document Archive – The Battle of Neuve Chapelle by Count Charles de Souza *World War One Battlefields: Neuve Chapelle Luokka:Ensimmäisen maailmansodan länsirintaman taistelut Luokka:Vuoden 1915 sotahistoria Luokka:Yhdistyneen kuningaskunnan taistelut Luokka:Brittiläinen Intia Luokka:Kanadan taistelut Luokka:Pas-de-Calais
Phyllis Bennis

thumb|Phyllis Bennis Phyllis Bennis toimii tutkijana Institute for Policy Studiesissa, Washington (DC):ssä. Hänen kiinnostuksen kohteinaan ovat Lähi- idän politiikka, Irakille määrätyt pakotteet Persianlahden sodan jälkeen, Yhdysvaltain ulkopolitiikka ja Yhdistyneiden kansakuntien tulevaisuus. YK:n historiaa ja tulevaisuutta Bennis pohtii kirjassaan "Tulilinjalla YK" (). Hän luo tarkan katsauksen historiaan ja analysoi kuinka suuret maat (lähinnä USA) ovat manipuloineet, uhkailleet, kiristäneet, lahjoneet pienempiä maita saadakseen ne tukemansa päätöslauselman taakse. Hän myös kritisoi voimakkaasti Turvallisuusneuvoston valtaa ja sen epädemokraattisuutta sekä suurilla mailla olevaa veto-oikeutta. Hänen mielestään YK:lla on tulevaisuutta vain jos turvallisuusneuvosto lakkautetaan ja päätökset siirretään yleiskokouksen päätettäviksi, joissa kaikilla YK:n jäsenillä on vain yksi ääni eikä veto- oikeutta. Bennis kritisoi myös voimakkaasti George W. Bushin politiikkaa. ==Benniksen kirjat== *"Challenging Empire: People, Governments and the UN Defy U.S. Power" (2005) *"Before And After: US Foreign Policy and the September 11th Crisis" (2002) *"Calling the Shots. How Washington Dominates Today's UN" (1996) *"From Stones to Statehood. The Palestinian Uprising" (1990) ==Aiheesta muualla== *Tietoa Benniksen työstä, kirjoista ja artikkeleista *Tietoa ja kirjoituksia Luokka:Yhdysvaltalaiset politiikan tutkijat Luokka:Syntymävuosi puuttuu Luokka:Elävät henkilöt
Per Gessle

Per Håkan Gessle (s. 12. tammikuuta 1959 Halmstad) on ruotsalainen muusikko. Hänet tunnetaan parhaiten Roxette-yhtyeestä, jonka lauluntekijä ja toinen jäsen hän on. Gessle on levyttänyt myös soololevyjä ja vaikuttanut Ruotsissa pitkään suositussa Gyllene Tider -yhtyeessä. == Diskografia == === Sooloalbumit === * Per Gessle (ruotsiksi, 1983) * Scener (ruotsiksi, 1986) * The World According to Gessle (englanniksi, 1997) * Mazarin (ruotsiksi, 2003) * Son of a Plumber (englanniksi, 2005) * En Händig Man (ruotsiksi, 2007) * Party Crasher (englanniksi, 2008) == Katso myös == * Marie Fredriksson == Aiheesta muualla == * Viralliset kotisivut Luokka:Ruotsalaiset kitaristit Luokka:Ruotsalaiset laulajat Luokka:Vuonna 1959 syntyneet Luokka:Elävät henkilöt
Polly

Polly on yhdysvaltalaisen grunge yhtye Nirvanan esittämä kappale, jonka on sanoittanut Kurt Cobain ja säveltänyt Nirvana. Cobain sanoitti laulun vuonna 1988. Alun perin sen nimiä olivat "Hitchhiker" ja "Cracker" kunnes Cobain nimesi sen "Pollyksi". Kappale ilmestyi yhtyeen Nevermind albumilla. Laulun sanoitukset perustuvat Tacomassa, Washingtonissa vuonna 1987 tapahtuneeseen rikokseen, jossa 14-vuotias tyttö kaapattiin ja kaappaaja raiskasi hänet, sekä kidutti häntä puhalluslampulla. ==Muusikot== *Kurt Cobain - laulu, akustinen kitara *Chad Channing - perkussio *Krist Novoselic - akustinen basso ==Toiset Versiot== Kappaleesta on julkaistu monta versiota. Ensimmäinen oli akustisena Nevermind albumilla. Myöhemmin se on julkaistu monta kertaa. *Kappale oli vuonna 1992 B-puolena yhtyeen In Bloom singlessä, livenä ja sähkoisenä. *Toinen sähköinen versio kappaleesta julkaistiin vuonna 1992 yhtyeen Incesticide albumilla nimellä New Wave Polly. *Akustinen liveversio kappaleesta julkaistiin vuonna 1994 MTV Unplugged in New York live albumilla vuodelta 1993. *Live, Sähköinen versio kappalesta julkaistiin myös Live! Tonight! Sold Out!! vuonna 1994. *Toinen sähköinen liveversio kappaleesta julkaistiin vuodelta 1989 yhtyeen From the Muddy Banks of the Wishkah livekokoelmalla vuonna 1996. *Akustinen versio kappaleesta julkaistiin vuonna 2004 yhtyeen With The Lights Out box-setillä. *Sähköinen studio-demo kappaleesta julkaistiin vuodelta 1989 With The Lights Outilla vuonna 2004. ==Coverversiot== Kappaleen ovat levyttäneet myös: * yhdysvaltalainen experimental rock -yhtye Animal Collective * yhdysvaltalainen muusikko Kirsten Krush * kanadalainen indie rock -yhtye Walk Off the Earth. ==Aiheesta muualla== * Nirvana - Polly (Live at Reading 1992) YouTubessa Luokka:Nirvanan kappaleet Luokka:Vuoden 1991 kappaleet